**OTSUS**

Uniküla 27. august 2024 nr EELNÕU

## **Kastre valla omandis oleva Parve tee kinnistu (katastritunnus 29101:001:0630) koormamine isikliku kasutusõigusega Elektrilevi OÜ kasuks**

Haaslava külas asuva Parve tee katastriüksuse omanikuks on Kastre vald. Lähtudes E-Service AS poolt koostatud tööprojektist nr 22\_ THR805206 "Kullerkupu tn 2 ja 4 kinnistute liitumine elektrivõrguga. Haaslava küla, Kastre vald, Tartu maakond (LR5735)" taotleb Elektrilevi OÜ volitatud esindaja Indrek Lillemäe, Kastre Vallavalitsuselt, kui kinnistute omanikult, isikliku kasutusõiguse seadmist tehnorajatise püstitamiseks. Kasutusõigust soovitakse seada Parve tee katastriüksusele (29101:001:0630) 0,4 kV maakaabelliinile, mille servituudi ala on 11 m2.

Lähtudes kohaliku omavalitsuse korralduse seaduse§ 22 lõike 1 punkti 61, asjaõigusseaduse § 158, § 172, § 225, § 226, § 228, asjaõigusseaduse rakendamise seaduse § 152, Kastre Vallavolikogu 23.01.2018.a määruse nr 15 „Kastre valla vallavara valitsemise kord“ ja kooskõla Elektrilevi OÜ volitatud esindaja 27.06.2024 taotlusega (registreeritud 13. mai 2024. a kirja nr [4-11/654](https://atp.amphora.ee/kastrevv/index.aspx?itm=346256) all), Kastre Vallavolikogu

**o t s u s t a b:**

1. Seada isiklik kasutusõigus Elektrilevi OÜ (registrikood 11050857, aadressiga Harju maakond, Tallinn, Kesklinna linnaosa, Veskiposti tn 2, 10138) kasuks punktis 2 nimetatud tingimustel järgmisele Kastre valla omandis olevale kinnistule ja määrata isikliku kasutusõigusega koormatav ala vastavalt otsuse lisaks oleval plaanil tähistatule alljärgnevalt:
   1. koormata tähtajatult Kastre vallale kuuluv Haaslava külas asuv Parve tee kinnistu (katastritunnus 29101:001:0630, pindala 9715 m2, maakasutuse sihtotstarve transpordimaa 100%, Tartu Maakohtu kinnistusosakonna kinnistusregistri registriosa nr 20825250, PARI ruumiandmete tunnusele nr 186644 registreeritud ruumikuju), kasutusõiguse alaga 11 m² vastavalt lisatud isikliku kasutusõigusega koormatava ala plaanile (lisa).
2. Määrata isikliku kasutusõiguse seadmise tingimused alljärgnevalt:
   1. isikliku kasutusõiguse esemeks otsuse punktis 1.1 nimetatud kinnistul on maakaabelliin (edaspidi nimetatud „tehnorajatis”).
   2. isiklik kasutusõigus punktis 1.1 nimetatud kinnistul paikneva maakaabelliinile seatakse Elektrilevi OÜ (edaspidi nimetatud „õigustatud isik”) kasuks;
   3. isikliku kasutusõiguse tasu ja suurus ja selle maksmine määratakse õigusaktidega kehtestatud tingimustel ja korras;
   4. õigustatud isikul on õigus vastavalt lisatud isikliku kasutusõigusega koormatava ala plaanidele tehnorajatiste kasutamiseks, remontimiseks ja hooldamiseks ning nõuda tehnorajatise kaitsevööndi ulatuses kasutuspiirangute järgimist vastavalt õigusaktides sätestatule;
   5. isiklik kasutusõigus on üleantav. Kinnistu omanik ja õigustatud isik tagavad lepingu esemete võõrandamise korral kõigi käesolevast lepingust tulenevate omanike õiguste ja kohustuste ülevõtmise isiku poolt, kellele lepingu esemed võõrandatakse ning isiklike kasutusõiguste võõrandamise korral kõigi käesolevast lepingust tulenevate õigustatud isiku õiguste ja kohustuste ülevõtmise isiku poolt, kellele isiklik kasutusõigus võõrandatakse.
   6. õigustatud isikul on õigus kasutada lepingu eseme asukohajärgset kinnistut isiklikust kasutusõigusest tulenevate õiguste teostamiseks kasutusõiguse alal, mida mõlemalt poolt liini piiravad äärmisest kaablist üks (1) meetri kaugusel paiknevad mõttelised vertikaaltasandid.
   7. Kohustada õigustatud isikut:
      1. teavitama kinnistu omanikku tehnorajatise maadel tehtavatest plaanilistest hooldus- ja remonttöödest vähemalt kolm päeva enne tööde alustamist. Avariiremondi korral võib õigustatud isik vajaduse korral alustada vajalike töödega viivitamata, teavitades sellest kinnistu omanikku. Avariiks loetakse isikliku kasutusõiguse eseme ootamatut või juhuslikku purunemist, tehnovõrkude seiskumist või muud riket;
      2. iga liiki hooldus- ja remonditööde lõpetamisel omal kulul taastama tööde alustamisele eelnenud olukorra;
      3. isikliku kasutusõiguse üleminekust või isiklikust kasutusõigusest tulenevate õiguste ja kohustuste teostamise üleandmisest kolmandale isikule teatama kinnistu omanikule mõistliku aja jooksul alates isikliku kasutusõiguse üleminekust või kohustuste teostamise üleandmisest arvates;
      4. nõustuma kinnistule teiste reaalservituutide ja isiklike servituutide seadmisel nende kandmisega kinnistusraamatusse punktis 1 nimetatud isikliku kasutusõigusega samale järjekohale selle eest tasu nõudmata;
      5. õigustatud isik on kohustatud kasutama kasutusõiguse ala säästlikult ja heaperemehelikult ning võtma tarvitusele kõik abinõud, vältimaks Omaniku või kolmandate isikute vara või õiguste kahjustamist mistahes viisil;
      6. õigustatud isik on kohustatud kasutama oma tegevuses loodussäästlikku tehnoloogiat, vältima keskkonna reostamist ning täitma õigusaktidest tulenevaid nõudeid;
      7. õigustatud isik on kohustatud hoidma kasutusõiguse alal paiknevad tehnorajatist oma vahenditega ja omal kulul korras;
      8. õigustatud isik on kohustatud kandma kasutusõiguse ala kasutamisest tulenevat vastutust kolmandate isikute ees, mis on õigustatud isiku tegevuse või tegevusetuse otsene tagajärg.
   8. Kohustada kinnistu omanikku:
      1. hoiduma igasugusest tegevusest, mis takistab isikliku kasutusõiguse eseme sihipärast kasutamist;
      2. järgima isikliku kasutusõiguse alal seadustest ja muudest õigusaktidest tulenevaid kitsendusi;
      3. kinnistu koormamisel teiste reaalservituutide ja isiklike servituutidega teavitama isikuid, kelle kasuks kinnistu koormatakse, käesolevas punktis nimetatud isikliku kasutusõiguse seadmise tingimustest;
      4. mitte tegema takistusi õigustatud isiku töötajatele ja õigustatud isiku volitatud isikule kasutusõiguste alade sihipäraseks kasutamiseks ööpäevaringselt ning kasutusõiguste aladele juurdepääsuks nii jalgsi kui käesoleva otsuse punktis 2.4 nimetatud tegevuseks mõistlikult vajalike sõidukite ja tehnikaga.
   9. isikliku kasutusõiguse võib enne tähtaega kinnistusraamatust kustutada õigustatud isiku ja kinnistu omaniku kokkuleppel.
3. Isikliku kasutusõiguse seadmisega seotud kulud, notaritasu ja riigilõivu tasub isikliku kasutusõiguse taotleja.
4. Kastre Vallavalitsusel korraldada isikliku kasutusõiguse seadmise vajalike toimingute tegemine.
5. Elektrilevi OÜ korraldab notariaalse lepingu sõlmimisele eelnevalt vastavalt käesoleva otsuse lisadele Piiratud Asjaõiguste Ruumiandmete Infosüsteemi (PARI) isiklike kasutusõiguse alade ruumiandmete koostamine.
6. Otsus jõustub teatavakstegemisest.
7. Otsust on õigus vaidlustada 30 päeva jooksul, arvates päevast, millal vaiet esitama õigustatud isik otsusest teada sai või oleks pidanud teada saama, esitades vaide Kastre Vallavolikogule haldusmenetluse seadusega vaidemenetlusele kehtestatud korras. Otsuse peale on kaebeõigusega isikul õigus esitada kaebus Tartu Halduskohtule halduskohtumenetluse seadustiku §-s 46 sätestatud tähtaegadel ja halduskohtumenetluse seadustikus sätestatud korras.

Mati Möller

Volikogu esimees

Lisa:

1. Isikliku kasutusõigusega koormatava ala plaan Särghaua tee (koostaja E-Service AS projekteerija/ Helina Turja) 1 lehel, 1 eks.

.